જિનેટિક સ્ટડી એવું કહે છે કે ઉચ્ચ વર્ણના ગણાતા હિંદુ ઇસ્ટર્ન યુરોપીયન્સનાં નજીકના સંબંધી જોવા મળે છે, કહેવાતા નીચલાં વર્ણના હિન્દુઓની સરખામણીમાં. એવું જ પુરુષોની સરખામણી સ્ત્રીઓની બાબતમાં છે. એનો મતલબ એવો થાય કે આર્યો આવ્યા હશે ત્યારે સાથે સ્ત્રીઓ બહુ ઓછી સાથે લાવ્યા હશે. અને અહી ની પહેલેથી આવેલી પ્રજાની સ્ત્રીઓ સાથે સંબંધો બાંધી લીધા હશે. જિનેટિક સ્ટડી પ્રમાણે ઉચ્ચ વર્ણના ગણાતા પુરુષોની માતાઓના જિન્સ M* માર્કર ધરાવતા જોવા મળે છે જે ભારતમાં સૌથી પહેલું આવેલું સ્ત્રીઓનું પ્રાચીનતમ ગ્રૂપ છે. આ માર્કર ભારત, ઇન્ડોનેશિયા અને ઓસ્ટ્રેલીયામાં વ્યાપક જોવા મળે છે. આ સિવાય બીજે ખાસ જોવા મળતો નથી. જો કે આ બાબતે વધુ અભ્યાસ જરૂરી છે ત્યાં સુધી બધી ધારણાઓ સમજવી સારી. મતલબ દુર્ગમ રસ્તાઓ અને સખત હાડમારી ધરાવતું વાતાવરણ હોય ત્યાં વધુ સ્ત્રીઓ સાથે લાવવી શક્ય નહિ બન્યું હોય. જે થોડી ઘણી સ્ત્રીઓ લાવ્યા હશે તેને કદાચ અપ્સરાઓ ગણાતા હશે. કહેવાતી મૂળ ભારતીય સ્ત્રીઓ કરતા રંગેરૂપે ગોરી અને રૂપાળી લાગતી હશે. આ અપ્સરાઓ યથેચ્છ વિહાર કરનારી હોવી જોઈએ.